สรรพากรเปิดทางลดภาษี3แสนบาทให้บ้าน3ล้าน
ซื้อบ้านหลังแรกได้ลดหย่อนภาษีคนละ3แสนบาท ระบุทะยอยลดหย่อนปีละ 6 หมื่นบาท
9 ก.ย. 2554

ซื้อบ้านหลังแรกได้ลดหย่อนภาษีคนละ3แสนบาท ระบุทะยอยลดหย่อนปีละ 6 หมื่นบาท
นายสาธิต รังคสิริ อธิบดีกรมสรรพากร เปิดเผยว่า ความคืบหน้าโครงการบ้านหลังแรก และในขณะนี้ ได้ข้อสรุปเกี่ยวกับมาตรการต่างๆ แล้ว โดยทางกรมสรรพากร จะมีการลดภาระให้ในรูปแบบ การนำเงินที่ซื้อบ้าน มาเป็นส่วนลดในการหักลดหย่อนภาษีได้ 3 แสนบาทต่อราย โดยกำหนดราคาบ้าน ไม่เกินหลังละ 3 ล้านบาท
อย่างไรก็ตาม อธิบดีกรมสรรพากรกล่าวว่า บรรดาผู้ที่เข้าโครงการสามารถนำมาหักลดหย่อนภาษีได้ 5 ปี ในอัตราปีละ 6 หมื่นบาท นายสาธิต กล่าวเพิ่มเติมอีกว่า เรื่องดังกล่าวนั้น จะมีการนำเสนอเข้าที่ประชุมผู้บริหารระดับสูงของทางกระทรวงการคลัง เพื่อให้ได้ข้อสรุปเพื่อเสนอให้คณะรัฐมนตรีพิจารณาในเร็วๆ นี้